
Începutul țărâlor acestora și neamului 
moldovenesciu și muntenescu și câți sunt și în 
Țările Ungureșii cu acest nume, români și până 
astăzi, de unde suntu și de ce seminţie, de când 
și cum au dăscălecat, aceste părți de pământu, 
a scrie, multă vreme la cumpănă au stătut 
sufletul nostru. Să înceapă osteneala aceasta, 
după atâta veci de la discălecatul țărâlor cel 
dintăi de Traian împăratul Râmului, cu câteva 
sute de ani peste mie trecute, să sparie gândul. 
A lăsa iarăș nescris, cu mare ocară înfundat 
neamul acesta de o seamă de scriitori, ieste 
inimii durere. Biruit-au gândul să mă apucu de 
această trudă, să scoț lumii la vedere felul 
neamului, din ce izvor și seminţie suntu 
lăcuitorii ţărâi noastre, Moldovei și Țărâi 
Muntenești și românii din Țările Ungurești, cum 
s-au pomenit mai sus, că toţi un neam și o dată 
discălecaţi suntu, de unde suntu veniţi strămoșii 
lori pre acéste locuri, supt ce nume au fostă 
întăi la discălecatul lor și de cându s-au osebit 
și au luat numele cest de acum, moldovan și 
muntean, în ce parte de lume ieste Moldova, 


hotarăle ei păn unde au fostu întâi, ce limbă ţin 
și păn-acum, cine au lăcuit mai nainte de noi pe 
acestă pământu și supt ce nume, scot la știrea 
tuturori, carii voră vrea să știe neamul țărilor 
acestora. 


Dzice-va neştene: prea târziu ieste; după 
sutele de ani cum să voru putea ști poveșiile 
adevărate, de atâtea vacuri? Răspunzu: Lăsat- 
au puternicul Dumnezeu iscusită oglindă minţii 
omenești, scrisoarea, dintru care, daca va nevoi 
omul, cele trecute cu multe vremi le va putea șii 
și oblici. Și nu numai lucrurile lumii, staturile și- 
ncepăturile țărâlor lumii, ce şi singură lumea, 
ceriul și pământul, că suntu zidite după cuvântul 
lui Dumnezeu celui puternic. Crezi, din 
Scripturi știm și din Scripturi avem și sfânta 
credință a noastră creștinească și mântuirea 
noastră cu pogorârea fiilui lui Dumnezeu și 
împelițarea cuvântului lui, cel mai denainte de 
veci în firea omenească (denafară de păcatu). 
Scriptura ne deșchide mintea, de ajungem cu 
credinţa pre Dumnezeu, duhul cel nevăzut și 
necoprinsu şi neajunsu de firea noastră, 
Scriptura departe lucruri de ochii noștri ne face 
de le putem vedea cu cugetul nostru. Să nu 
pomenim de marile Moisi, carile după 2.400 de 
ani au scris létopisețul de zidirea lumii, că acela 
au avut pre însuşi Dumnezeu dascal, rostă cătră 
rost. Omir în 250 de ani au scris după răsipa 


Troadii războaiele lui Ahileus, Plutarhu în 400 
de ani au scris viiața și faptele vestitului 
împăratu în lume, a lui Alexandru Machidon; 
Titus Livius cursul a toată împărăţiia Râmului în 
700 de ani și mai bine au scrisă după urzitul 
Râmului și alți mulţi istorici, cercându de- 
amărântul scrisorile, cursul a multe vacuri cu 
osârdie și cu multă osteneală au scos lumii la 
vedere istorii. 


Îndemnatu-m-au mai multi lipsa de știința 
începutului aceștii țări, de descălicatul ei cel 
dintâi, toate alte ţări știindu începuturile sale. 
Laud osârdiia răposatului Uréchie vornicul, 
carile au făcut de dragostea țărâi letopiseţul 
său, însă acela de la Dragoș-vodă, de 
discălicatul cel al doilea al ţărâi aceșiiia din 
Maramoroșu scrie. lară de discălicatul cel dintăi 
cu români, adecă cu râmleni, nimica nu 
pomenește, numai ameliţă la un loc, cum că au 
mai fostu țara o dată discălicată și s-au pustiit 
de tătari. Ori că n-au avut cărți, ori că i-au fostu 
destul a scrie de mai scurte vacuri, destul de 
dânsul și atâta, câtii poate să zică fieștecine că 
numai lui de această țară i-au fostă milă, să nu 
rămâ.ie întru întunerecul neștiinței, că celelalte 
ce mai suntu scrise adăosături de un Simeon 
Dascalul și al doilea, un Misail Călugărul, nu 
letopiseţe, ce ocări suntu. Care și acelea nu 
puţină a doao îndemnare mi-au fostu. Câtu mi 


să pare, bine nu ştiu, că n-am văzut letopiseţul 
lui Evstratie logofătul, iară cum am înţeles de 
câţva boieri și mai ales din Niculai Buhuș ce au 
fostu logofăt mare, pre acestu Simeon Dascal, 
Istratie logofătul l-au fătat cu basnile lui și Misail 
Călugărul de la Simeon au născut, cela fiiu, 
cestalalt nepot. Și mult mă mir de unde au luat 
aceste basne, că și Urechie vornicul scrie și el: 
45 de ani la domniile cele dintăi, nici o scrisoare 
nu să afla de lucrurile lor, ce s-ar fi lucrati și nici 
streinii n-au știut nimica de dânșii, pănă la 
Alixandru-vodă cel Mare și Bun. Decii au 
început istoricii leșăști a scrie, mai ales Bielschii 
și Marţin Pașcovschii, pre carii i-au urmatu 
răposatul Urechie vornicul. Dacă n-au fosti 
dară dintăi scrisoare în ţară și nici streinii n-au 
știut și nimica n-au scris, de unde suntu aceste 
basne, cum ca să fie fostu moșii ţărâi aceșiiia 
din temniţile Râmului, dați întru ajutoriul lui 
Laslău craiul unguresc? Și românii acum era în 
Maramoroș în zilele acelui craiă, cești dincoace, 
de unde ieste acum Moldova, iară cei dincolo, 
unde ieste acum Țara Muntenească, iară în 
munți, pre Olt, unde și acum să pomensște Țara 
Oltului și râmlenii cei discălicaţi de Traian în 
Ardeal, acum era în Ardeal. 


Eu, iubite cetitoriule, nicăirea n-am aflatu nici 
un istoric, nici latin, nici leah, nici ungur, și viiața 
mea, Dumnezeu ştie, cu ce dragoste pururea la 


istorii, iată și pănă la această vârstă, acum și 
slăbită. De aceste basne să dea seama ei și de 
această ocară. Nici ieste șagă a scrie ocară 
vecinică unui neam, că scrisoarea ieste un lucru 
ve&cinicu. Cându ocărăsc într-o zi pre cineva, 
ieste greu a răbda, dară în veci? Eu voi da 
seama de ale mele, câte scriu. 


Făcutu-ţ-am izvod dintăiași dată de mari și 
vestiți istorici mărturii, a cărora trăiescu și acum 
scrisorile în lume și vor trăi în veci. Și așa am 
nevoit, să nu-mi fie grijă, de-ar cădea această 
carte ori pre a cui mână și din streini, carii de- 
amăruntul cearcă zmintelile istoricilor. Pre 
dânșii am urmat, care vezi în izvod, ei pavăja, ei 
suntu povața mea, ei răspundu și pizmașilor 
neamului acestor ţări și zavisinicilor. 


Și întăi unui Enea Silvie și cu următorii lui; 
însă acesta istoric nu așa greu nepriietin ieste, 
cât numai acest nume vlah de pe Fleac 
hatmanul Râmului că ieste, scrie, unde s-au 
lunecati și săracul Urechie vornicul. Credem 
nepultinţii omenești. 


lară ieste altul, de neamul său leah, lane 
Zamovschii, care orbu năvălește, zicându că nu 
suntă moldovenii, nici muntenii din râmleni, ci 
trecândi pre aicea, pre aceste locuri, Traianu- 
împăratul și lăsându slujitori de pază, au apucat 
o samă de dachi limba râmlenească. Vei vedea 


apoi și a cuvintelor lui răspunsul și ocara, nu de 
la mine, ci de la istoricii, povaţile mele, la rândul 
său. 


Puternicul Dumnezeu, cinstite, iubite 
cetitoriule, să-ţi dăruiască după aceste cumplite 
vremi anilor noștri, cânduva și mai slobode 
veacuri, întru care, pe lângă alte trebi, să aibi 
vreme și cu cetitul cărților a face iscusită 
zăbavă, că nu ieste alta și mai frumoasă și mai 
de folos în toată viiața omului zăbavă decâtu 
cetitul cărţilor. Cu cetitul cărţilor cunoaștem pe 
ziditoriul nostru, Dumnezeu, cu cetitul laudă îi 
facem pentru toate ale lui cătră noi bunătăţi, cu 
cetitul pentru greșalele noastre milostiv îl aflăm. 
Din Scriptură înțelegem minunate și vecinice 
fapte puterii lui, facem fericită viiața, agonisim 
nemuritoriu nume. Sângur Mântuitorul nostru, 
domnul și Dumnezeu Hristos, ne învaţă, 
zicândă: ČńdèňíèňÍ dèńííif, adecă: Cercaţi 
scripturile. Scriptura departe lucruri de ochii 
noștri ne învaţă, cu acele trecute vremi să 
pricepem céle viitoare. Citeşte cu sănătate 
această a noastră cu dragoste osteneală. 


De toate fericii și daruri de la Dumnezeu 
voitoriu 


Miron Costin, care am fost logofăt 
mare în Moldova 


Cap | - de Italia 


Toate lucrurile, dacă să încep a spune din 
ceputul său, mai lesne să înţeleg. Și neamul 
moldovenilor fiindă dintru o țară care să chiamă 
ltaliia, de ltaliia și de Împărăția Râmului, a 
căriia împărătții scaunul, orașul Râmul, în dricul 
Italiei ieste, a pomeni întăi ne trage rândul. Țara 
Italiei, de aicea de la noi, dreptu spre apusul 
soarelui ieste, nu așa depărtată de țara noastră, 
că de la Belgradul carile îl știm mai toți că ieste 
pe Dunăre, unde cade apa Savei în Dunăre, 
niguțătorește mergând, cale de 30 zile ieste 
pănă la Vineţiia și Vineţiia ieste pre pământul 
Italiei. 


În statul său ieste între mări, ca și Greţiia, 
adecă Țările Grecești, că dincoace, dispre noi, 
să închide cu o limbă de mare, care iese din 
Marea Albă vinețţiienii zic acei limbi Colfo de 
Vineţie, adecă limba sau grumazii de Vineţiia 
să zice și cu alt nume și Marea Adriaticum, 
marea de Adrie. lară mării din care iese limba 
aceia îi zicu latinii Marea Mediteraneum, adecă 
marea den mijlocul pământului; turcii, grecii și 
noi zicem Marea Albă. lară dispre ceialaltă 
parte, spre apus, îzbucnește iară din ceiași 
Mare Albă un unghiu de mare, însă nu cu atâta 
lungime, cum ieste limba aceastalaltă dispre 


noi. Și pre celalalt unghiu dincolea, ieste lanua, 
noi zicem ianovezii. Însă dintre acestea îmbe 
limbi ieste Italiia și în dricul pământului, spre 
miazănoapte, dincolo, pănă la hotarăle 
Franţozului. 


Hotarăle ei despre răsăritu, dispre noi, cum 
s-au zis mai sus, limba de mare și apoi Stiriia, 
Carintiia, Avstriia, țările Împărăției Nemţești; 
dispre miiazănoapte franţojii, dispre apus 
Hișpaniia, iară dispre amiazăzi să închide cu 
marea ce-i zicem noi Albă și totu aceia ieste 
carea să închide pănă la Țarigrad. 


Grecii zic Italiei cu altă nume Hesperiia, di pe 
Hesper, steaoa ceia căriia zicem noi luceafărul 
cel de noapte, că acel luceafăr dreptu peste 
ltaliia apune. Simănătoare foarte cu Țările 
Greceșii, că cum Greţiia să începe din Marea 
Albă, între mări, pănă la Machidonie, de o parte 
cu Marea Albă, carea să întinde pănă în 
Țarigrad, de altă parte limba de mare, de care s- 
au scris mai sus, desparte pe ltaliia de Ţările 
Greceșşti, așa Italiia dincoace cu limba de mare, 
iar dintr-acolo, despre apus, cu unghiul cel 
dispre ianovezi. 


Așa are ltaliia domnii împărţite în sine, cum 
avea și Greţiia într-o vreme, cărora domnii și ţări 
sunt numele acestea: Liguria, Tăscana, Umbria, 
Sabina, Latium, de unde ieste limba latinească 


și de la Latin-craiul, Neapolis, căriia suptu craii 
Hișpaniei, Calabriia, Apuliia, Romaniia, Istriia, 
Hetruria, Campania și mai suntu mai mărunte 
țări, carile trec cu condeiul pentru zăbava. 


lară Greţiia avea țări anume: Acarnaia, 
Etoliia, Thessaliia, Fochida, Moreia, Arcadia, 
Elada, Olimbiia, Laconiia, Ahaia, Attica, unde 
ieste vestitul oraș Athina, Viiotia și iară mai 
suntu țări mai mărunte. leste Țara Italiei plină, 
cum să zice, că o rodie, plină de cetăţi și orașă 
iscusite, mulțime și desime de oameni, târguri 
vestite, pline de toate bivșuguri și pentru mare 
iscusenii și frumusețuri a pământului aceluia, i- 
au zis raiul pământului, a căruia pământu, 
orașile, grădinile, tocmelele la casile lor cu 
mare desfătăciune traiului omenescu, nu are 
toată lumea, supt, ceriu blândă, voios și 
sănătos, nici cu căldură prea mare, nici ierni 
grele. De grâu, vinuri dulci și ușoare, 
untudelemnu, mare bivșug și de poame de tot 
feliul: chitre, năramze, lămâi și zahăr și oameni 
iscusiţi, la cuvântă stătători, peste toate 
neamurile, neamăgei, blânzi, cu oamenii streini 
dintr-alte țări nemăreţi, îndată tovaroși, cum ar fi 
cu ai săi, cu mare omenie, supțiri, pentru aceia 
le zici gentiloni, cum zicu grecii: celebii, și la 
războaie neînfrânţi într-o vreme, cum vei afla la 
istoriile Râmului, de vei ceti de dânșii. 


Aceia țară ieste acum scaunul și cuibul a 
toată dăscăliia și învăţătura, cum era într-o 
vreme la greci Athina, acum Padova la ltaliia, și 
de alte iscusite și trufașă meșterșuguri. 


leste ltaliia mai vechie decât Roma, adecă 
Râmul, și Împărățiia Râmului, care s-au urzitu în 
Țara Italiei după ce au nemerită de la Troada 
Antenor și Enea, din carii, Antenor Vineţiia și 
olatelor ei, iară Enea Râmului și împărăției lui 
începători și rădăcină suntu. 


Numele Italiei ieste vechiu, la toate istoriile 
cele vechi latinești, de pe Ital, craiul lor. Nemţii 
italiianului zic valios și noao, moldove-nilor și 
muntenilor, iar așa valios; franţozii italiianului 
valașhos, noao și muntenilor valașhos; leșii 
italianului vloh, iară noao voloșin, iară 
muntenilor acum s-au luat leşii după apa Oltului 
și au mai adaos tiparnicii lor o slovă: M, de le 
zici molteni, adecă olteanu; ungurii italianului: 
olașu, iară moldoveanului și munteanului olah. 
Și Ţării Italiei leşii zic Vlosca Zemlea, adecă 
Țara Vlohului, iară țărâi noastre: Volosca 
Zemlea. 


Caută-te dară acum, cetitoriule, ca într-o 
oglindă și te privește de unde eşti, lepădându 
de la tine toate celelalte basne, câte unii au 
însemnatu de tine, din neștiinţă rătăciţi, alţii din 
zavistie, care din lume între neamuri n-au lipsită 


niciodată, alții de buiguite scripturi și deșarie. 
lară nu numai numele acesta, precum ai înțeles 
că ieste tot unul, la toate ţările, și al tău și Italiei, 
precum vei înțelege și mai pre largă, la capul 
deosebi de numele acestor țări, că și turcii și 
grecii ne zic vlah, ce și dintr-altele te vei 
cunoaște: obiceiuri, hire, graiul și pănă astăzi, 
că ești drepti vloh, adecă italiian și râmlean. 


Multe obiceiuri într-acest neam trăiesc a 
italiianilor, pănă astăzi: așa de oaspeți la casile 
lor, nemăreți, voioși, și libovnici (nu știu din ce 
munt&nii, o samă, s-au abătut puţintel den 
aceasta hire), așa la petrecănii, la întrebare unul 
pre altul de viiaţă, firea, clătirea. Cine au fost la 
ltaliia, să vază pre italiiani, să ia aminte, nu-i va 
trebui mai mare dovadă, să crează că un neam 
suntu cu moldovenii. 


În casa noastră au fosti această voroavă, în 
laşi cu un episcop italian, care între alte, foarte 
pre voia gândului mieu, mi-au zis cuvinte de 
acâste neamuri, dzicând așa, și era om de 
înțeles : Mie nu-m trebuiește să mai citescu la 
istorii de moldoveni, cine suntu; pre o samă de 
obiceiuri, foarte bine îi cunoscu de unde suntu, 
așa liubovnici la oaspeți, așa femeile loru să 
ferescu de vederea streiniloru și să dau în laturi, 
aşa să nu treacă femeia pe dinaintea bărbatului 
pe drum sau pe cărare, aşa toată viiaţa, în 


mâncare cu dulceata curechiului, numai 
aceștea sărat, atâta osăbire, aceia și iarna și 
vara tot verde, nemurat. Toate acestea atocma 
cu italiienii sunt și a vedere să mărturisește o 
fire. Cu multă mirare am stătut de mărturia 
acelui vlădică, de mare aguitoriu istorii mele. 


Înţelege-vei și din capul care să va scrie din 
graiul cestoru ţări că și limba ieste dovada că în 
graiul nostru pănă astăzi sunt cuvintele, unile 
letinești, altele iialienești. Să miră un historic 
anume Cavaţie, dzicând: De mirat lucru ieste că 
limba moldoveniloru și a munteniloru mai multe 
cuvinte are în sine râmlenești, decât a italienilor, 
măcară că italianul tot pre un locu cu râmlenii. 
Ce aceia nu-i divă, că italianii târziu ş-au scornit 
limba, din letinească, așa de iscusită, de 
dezmierdată, cât că ieste limba îngerească îi 
zicu-i. Și întru unile voroave peste samă își 
aduce cu a noastră, ales cu aceste silaves: 
deliia, di, delia voi, vo siniorio, cum la noi: la 
dumneata, de la tine, de la dumneata, la voi, de 
la voi, care aces-tea în limba letinească, adecă 
râmlenească, acum nu încape, ce cură fără 
acestea în măsurile sale. 


Un historicu, anume Eneas Silvii, de care ți- 
am pomenit, la predoslovie, și câţva alţii, pre 
urmă și pre cărarea lui, au scris în istoria sa cum 
moldovs&nii, carii lăcuiesci pre pământul Dachii 


de Sus și munténii pre Dachiia de Jos, acestu 
nume, vlah, îl trag anume după Fleaci, 
hatmanul Râmului. Și aceasta părere a celui 
Enea nu ieste de aiurea, numai au cetit nişte 
stihuri a unui dascal anume Ovidius. Pre acelui 
Ovidius l-au făcut, cum zicu turcii, surgunu, de l- 
au gonit din Râm tocma la Cetatea Albă, pre 
Marea Neagră Avgust-chesariu, împăratul 
Râmului, pentru niște cărţi ce scrisese în stihuri 
de dragoste, de să umplusă Râmul de curvii 
dintru acele jocuri ale lui, cum fac și moscalii, 
de trimit la zatocenii, adecă în urgie, la Sibir, şi 
pănă acum. Acela dară dascal Ovidie au scris 
câteva cărți, șezându la Cetatea Albă în urgie, 
iară în stihuri, că ş-au fârșitu acolo și viiața. Și 
pre numele lui ieste balta Vidovul, la Cetatea 
Albă. Într-acele cărţi, una ce are nume de Pont, 
scrie la un priietin al său la Râm, anume Greţin, 
aceste stihuri. lată că ţi le însemnezi latinește 
scrise și pre limba noastră tălmăcite: 


Praefuit his, Graecine, locis modo 
Flaccus, et illo 

Ripa ferox Istri sub duce tuta fuit 

Hic tenuit Mysas gentes in pace fideli; 
Hic arcu fisos, terruit ense Getas. 


Ghieții ținea într-o vreme, acum Flacus 
ține 
Râpa scump-a Dunării, el singur cu sine. 


lel au ţinut Misiia în pace cu credința, 
Pre ghieţi au scos de aicea, el cu biruinţa. 


Așa însemnează aceste stihuri ale acelui 
dascal, pomenindu pre acel Fleac, căruia 
numele la Istoriile Râmului ieste Fulvius 
Fleacus consul, precum chiema ei pre atuncea 
hătmăniile lor. Și de aceste stihuri s-au legată 
întâi acela Eneas Silvii și după dânsul și alţii. Și 
între aceia aflu și eu pre Ureche, săracul, 
următoriu: să fie numele acestor ţări, vlah, de 
pre acela Fleac, hatmanul Râmului; căruia lucru 
Carion istoricul stă împrotivă și cu dânsul și 
Topeltin de Mediiași, anume zicându deșchis: 
Ceia ce au scris că numile vlah acestuia neam, 
adecă al Moldovei și al muntenilor, ieste de pe 
hatmanul Râmului Fleac, basne suntu. 


Eu încă cei partea mea cu dânșii, cu acești 
doi ţiu pentru aceste doveade, care deșchis ți- 
am scris, cum toată lumea zice italianului așa 
cu un nume și noao pănă astăzi. Și acel Fleac, 
de au bătut războaie cu tătarii, pre Dunăre, iară 
la discălicatul ţărâlor acestora, nici o treabă nu 
are, care suntu după Fleac discălicate, de 
Traian, împăratul Rămului, din Ţările Vlohului, 
adecă a Italiei, fără numai va zice cineva că 
italianii acesti nume vlah au dobândit după 
Fleac, care lucru n-am cetitu nici la o istorie a 
Râmului şi de ltaliia. Alte chipuri şi capete au 


avut ltaliia mai vestite și mai vechi decât acela 
Fleacu; cum ar fi luat ltaliia nume de la acela? 


Ci de ltaliia atâta ajunge, câtu ţi s-au arătat 
cu mărturiile şi istoriile și numelui care-l avem 
de la alte neamuri, tot unul pănă astăzi. Să 
pășim de acum și la altile pre rându. 


Capul al doilea - Pentru împărăţiia râmului 


Împărăţiia Râmului căriia putere și lățime 
asemenea nu au fosti nici o împărăție de cându 
ieste lumea, de măriia ei citește toate istoriile 
lumii, mai mare nu vei afla alta, nici în ceste 
vacuri de acum, nici în cele trecute. De această 
împărăție vei afla și prorocii, ales de Daniil 
prorocul, cu dezlegarea visului lui 
Navohodonosor, împăratul Asiriei. 


De aceasta împărăție cântă și sfânta 
beserică, întăia slava, glas 2, la vecerniia 
nașterii domnului și Dumnezeului nostru Isus 
Hristos: Râăună Íäèfî if-fânăâuțmu íí gi86e 
adecă: Cându Avgustu unul stăpâniia tot 
pământul. Acest Avgust împărat al Râmului au 
fosti și în zilele lui au născut și mânituitoriul 
lumii, fiiul și cuvântul lui Dumnezeu din 
preacurata fecioară Mariia. 


Numele său trage de pe orașul Roma, noi 
zicem Râmul, care oraş ieste în ltaliia, pre apa 
Tivrului curătoare în Marea Albă, cu cale de 
câteva zile mai jos de Râm, din izvoarăle 
munților Italiei început. lară începutul împărăției 
aceștiia, cum s-au și mai pomenit la capul cel 
dintâi, de Italia (care ieste mai veche decât 
Râmul şi decât începutul împărăției, pentru 


acéia pricină s-au pus și întăi la Italia rândul), 
ieste din Troada, care o au răsipit-o elinii, sau 
cu altu nume grecii, trăgându multă vreme 
războaie cu troadenii pentru mare strâmbătatea 
lor, ce le făcusă grecilor troadenii, cu furtișagul 
Elenii, femeii lui Menelau, prin Alixandru, 
feciorul lui Priiam împăratul Troadei. Care 
fămeie să să întoarcă grecilor pururea sfătuia 
doi domni din Troada, Antenor și Enea, că 
întorcând-o, dzicea că s-a potolit vrajba cu 
grecii. Ci măzdind pre alţi sănatori domni, 
ficiorul lui Priiam, să ţie cu dânsul, să nu să dea 
Elena, s-au trăgănatu sfada, pănă la stingerea 
de totu a Troadii, câtă n-au hălăduit niminea 
altul, nici în cetate, nici în olatul ei, fără acei doi 
ce s-au pomenită, Antenor și Enea, cu gloatile 
lor. Ori că știindu-i grecii că aceia sfătuia spre 
bine şi nu i-au gonitu, ori că ei, ca nişte oameni 
cunoscându la ce trage lucrul, s-au păzit de 
vreme, au ieșită cu casile și cu oamenii săi, 
încărcaţi în vase. Din carei Antenor au discălicat 
Vineţiia pre pământul Italiei, iară Enea, 
pogorându-să mai jos, au abătut la malul iară al 
Italiei, unde stăpâniia Latinus-craiul o parte de 
Italia. Și îndemnati și de prorocii lor pe atuncea 
păgânești, au început sfada cu acel craiu 
anume Latinus, de pre a căruia nume ieste 
limba latinească. 


Nu era încă cu oameni deşi acele locuri 


așezate pre acele vremi și singur craiul mator 
de zile, numai cu o fată de trupul său care era 
logodită după un domnu de Italia anume 
Turnus, carile avea mulţi domni de Italia 
neprietini. Pre aceia i-au tras Enea în iovărăşie 
împrotiva lui Turnus și a lui Latin-craiul și cu 
câteva războaie cu mare vărsare de sânge, 
înfrângându pre Turnus, pănă și la pierirea lui în 
războiu, au căutată lui Latin-craiu a priimi pre 
troadeni în țara sa, în ltaliia și pre Enea ginere 
în locul lui Turnus, că lui Enea doamna îi murise 
de groază, cându au văzut arzându de toate 
părțile Troada. Așa s-au făcut, troadenii moșani 
Italiei, așezați și legaţi întru sine cu italiienii, să 
trăiască troadenii pre limba și pre pravilile de 
giudeţe a italiienilor și italiienii să primească 
bozii și rugile și obiceiurile de biserica 
troadenilor. 


Și dintr-acestă Enea și fata lui Latin-craiul 
suntu, din seminţie în seminţie, născuţi doi fraţi, 
anume Romul și Remu, carii au urzit orașul 
Roma. Și zidindu pre jumătate Romul și pre 
jumătate de orașu Rem și încă neînălțate 
zidurile, au venită întru una din zile Rem să 
vază sporiul lucrului a frăține-său, în partea 
unde zidiia frate-său, Romul, și vrându să facă 
șagă, au sărit peste zidul frăține-său râzând. 
Inloc frate-său, luând semnu de piezi răi 
oraşului, apucă un fuşte și loveşte pe frati-său 


pen mijlocul trupului. Cade Rem morti de rană, 
iară Romul, stându asupra trupului, au zis: Așa 
să petreacă toţi carii vor vrea să saie zidurile 
acestea. Și au stătut, singur Romul și urzitoriu 
orașului și crăiei, de pre a căruia nume ieste și 
numele orașului Roma, pănă astăzi și de pe 
orașu și numele împărăției. 


Fost-au această împărăție din ceputul său, 
de la Romul craiul dintăi, supt crai, pănă la 
Tarcvinius cel Mândru, îi zic râmlenii Tarcvinius 
Superbus, adecă Mândru. Al aceluia un fecior 
ce avea, au făcut silă noaptea la casa unui 
domnu, lipsind domnul de acasă, anume 
doamnii sale, Lucreţiia, care, după aceia silă 
din patu nu s-au mai sculatu, ci au scris la 
bărbatul său, unde era, și la unchiu-său, vestit 
senator pre atuncea la Râm, anume Brut, să vie 
cum mai de sirg la dânsa, că ieste spre moarte. 
Și dacă au sosit și au intrat în casă și unchiul 
acei fămei Lucreţiei și bărbatui ei, au zis: 
Îngăduiţi, nu vă apropiiareţi de patul mieu 
spurcatu de ficiorul lui Tarcvinii. lară trupul de 
ieste și silit, nevinei msle moartea mea va fi 
martor. Şi au scos un cuțit, de suptu perină, de 
aceia treabă gătit mai denainte și s-au lovită cu 
cuțitul întru inimă. Au năvălit bărbatul ei și 
unchiu-său la patu, ci în deșertu, că căzusă 
cuțitul cu rana adânci, din care, după câteva 
ceasuri au murit Lucreţiia. S-au făcut, o zarvă 


mare și turburare în tot orașul de o faptă ca 
aceasta și s-au strânsu tot orașul la Brut, cărora 
au arătatu tuturora fapta ce au făcut ficiorul 
craiului și cuțitul crunt de sângele nevinovaiii 
fămei și silă. Și au stătut tot Râmul și înloc și 
olatele, de au jurat cu Brut, cum să nu mai 
sufere craiu asupra sa. lară Tarcvinie, urât și 
părăsit de toţi și de slujitorii lui, pentru spurcata 
fapta aceia și sila, au fugit la franţozi, cu carii, 
trăgându ajutoriu, s-au ispitit cu sila să coprinză 
iară scaunul Râmului, ci tot gonit şi răsipit s-au 
întors și n-au mai dobândită ce au pierdut, în 
toată viiața sa, nici el, nici altul. 


Și de atuncea s-au cârmuitu acea împărăție 
totu suptů sfatul sinatorilor, cum vedem acum că 
să cârmuieşte Veneţiia, pănă la Avgust-chesar, 
500 și mai bine de ani. De mirat lucru că 
această împărăție, la câtă putere și lăţime au 
venitu, totu într-acele 500 de ani, de suptu 
cârma sfétnicilor au crescut. Și alegea ei din an 
în an câte doi mai mari, cărora cu numile boierii 
le zicea consules, adică capetile sfatului, că 
consilium lătinește ieste sfatul. 


Și mai mare era acestu nume de boierie, 
consul, decât împerator, că acesta nume 
împerator era hatmanilor, carii ducea în vreo 
parte oștile și irăiia acestă nume numai pănă 
era în oaste, cine era. lară dacă să întorcea 


acasă sau la Râm, nime și nimărui nu să zicea 
împerator, ce iară pre numile ce avea dintăi. Va 
să zică împerator poruncitoriă, care nume apoi 
pentru mare izbândă ce făcea acei imperatores, 
adecă hatmanii, au căzut de să numescu 
împărații cu acestă nume și au ieșit mai mare și 
mai de cinste decâtu numile crailor. 


Hotarăle aceșiii împărăţii a Râmului mai 
necoprinse suntă, că nu niscareva munţi sau 
ape curătoare, cum vedem acum că desparti 
crăie de crăie și împărăție de împărăție, ci din 
toate părţile le-au fostu hotarul Marea Ochianul, 
care încunjură pământul, începându dispre 
părțile despre miază-noapte, Ochianul cela ce 
încunjură Englitera și totu acela Ochian și 
dispre apus, pe după Hișpania și Portogalia și 
de la părţile apusului să trage tot acela Ochian, 
încunjurându toti pământul despre amiazăzi, pe 
după Africa, noi zicem Barbarezii, pănă vine la 
Marea Roșie, care ieste între Eghipet și Araviia. 
Câte împărăţii, craii, domnii, țări suntă, di le 
încunjura Ochianul, precum s-au pomenită mai 
sus, toate supt ascultarea Împărăției Râmului au 
fost. 


Încă mai spre răsărit de la Marea Roșie, de la 
Ochianul de amiazăzi, tăind pre uscat Aravia, 
Asiria, Siria, pănă la muntele Caucas, între 
Hăndii şi între părthi şi de acolo pănă în Marea 


Caspiei și Armeniile amândoao și câte ţări 
suntu între Marea Caspiei și între Marea 
Neagră, ghiurgii, mingrelii, cerchiezii și alte țări 
și de acolo apa Donul și Volga, toate suptu 
ascultarea Râmului au fostii și de la luzbec 
hanii cei mari de la Râm lua steag de hănii. 


Cu Hăndiia numai nu au închiiat toată lumea 
dispre răsărit și veniia și de acolo multe ţări să 
să închine. Ci de la o vreme nici-i mai priimiia 
ca locuri depărtate. 


Și unghiul cestalalt, la Ochian, pre unde sunt 
acum șvezii și Dania și unghiul spre apa 
Renului, pre aceste țări nemţești că și șvezii și 
danii tot nemți sunt și un neam sunt nu i-au 
putut supune nici într-un chip râml&nii, pănă la 
îndireptatul acei împărăţii în multe părți. Și câtă 
oaste au pierdut cu nemţii, bătându războaie, cu 
c&ialaltă parte de lume nu o ar fi pierdut-o. Însă 
numai o parte de nemți supuși n-au fost, iară cât 
ține apa Renul și celelalte și peste apa Renului, 
multe locuri supuse au fostă, cum și Englitera și 
franțozii și toată Hișpania. Caută acum cu 
cugetul întru atâta lungime și lățime de lume, 
câte împărăţii mari suntă acum, cum ieste 
Englitera, Franţozul, Hişpaniia, n&mțţii pănă la 
apa Renului; la Africa: Fesul, Liviile, Mareh, Afri, 
pănă mai tot Eghipetul, habeșii și Împărățiia 
Asiriei, Persul, Armeniile, Capadochia, toată 


Greţia și Machidonia, lliriia, Dachiia, unde 
suntem noi acum și alte ţări și ostroave și pre 
Ochian și pre Marea Albă și pre Marea Neagră 
și pre Caspiia. La toate acestea ieșiia paşii de 
la Râm, pre un an pre unile, la altile pre trei ani 
și mai mulţi. Câteva coale de hârtie s-ar mai 
lungi, de ași sta a pomeni anume ţările toate. 
Pașii ieșiia și la ţările jidoveșii, la lerusalim, de 
la această împărăție, de care lucru deșchis te va 
învăţa sfânta Evanghelie, a patru evangheliști. 
O seamă de țări mai depărtate dintr-acestea 
supt crai birnici le lăsa: la Africa, ales la 
Eghipet, Armenia, iară celelalte, cum ieste 
Șpania, Englitera, franţozii, nemţii, pănă la apa 
Renului, ltaliia, Țările Grecești, toate ţările 
lerusalimului, Anadolul, ostroavele, tot cu 
senatorii Râmului să cârmuia. Pentru aceia au 
zis un filosof al lui Pir, craiul epiroților, adecă al 
arbănașilor cândă l-au trimis în solie la Râm, că 
au văzut sfatul lor de împărați adunatu. 


Ci câtu ne trebuiește la rândul istorii noastre, 
ne ajunge de atâta de Impărăţiia Râmului. 


Capul al treilea - De Dachiia 


Dacă s-au început de ltaliia a zice, de unde 
ieste venit neamul acestor țări și de Împărăţia 
Râmului, de care împărăție suntu discălicate 
ceste țări cu râmleni, vine rândul acum și locului 
acestuia, la ce loc au veniti acestui neam, din 
locurile cele dintăi. 


Locul dară acesta, unde ieste acum Moldova 
și Țara Muntenească ieste dreptu Dachia cum 
și tot Ardealul cu Maramoroșul și cu Țara 
Oltului. Altu nume mai vechiu decâtu acesta, 
Dachia, nu aflu în toţi câţi suntu istorici, că de le- 
au zis cineva că ieste Schitiia, de pe schiţi, 
adecă tătari căci au năbușitu pre aceste locuri 
mai pre urmă tătarii și mai înainte de Atila, 
descălicătoriul Ţărâi Ungurești și a ungurilor pre 
aceste locuri. Dachiia numele său cel vechiu tot 
au ţinut la toți istoricii. Cum s-au zis, Schitia 
ieste direapta luzbecul, adecă Tartariia cea 
Mare și o parte de Împărăţia Moscului. 


Dachii aceștia cu multe vacuri mai nainte de 
Hristos au așezatu locurile acestea. Pomenește 
de dânșii Cvint Curţius istoricul, de fapiile lui 
Alexandru Machidon (însă nu acea Alexandrie 
mincinoasă, care ieste pre limba noastră, plină 
de basne). El scrie Sahi, dahi, masagheti, tot un 


neam suntu, venit din părţile Hindiei pre acâște 
locuri, când încă lumea mai rară au fost în 
oameni. Și dintr-acești dahi noi zicem și grecii, 
dachi, iară latinii și lEșii, daţii să ţin sasii de 
Ardeal (și pănă nu de multi au fostu și la noi în 
țară, iară la satile cele hănești, la Bugeac și 
acum sunt, de le zic testebani) că să tragu și 
au mari istorici martori. Limba lor iară așa 
vechie ieste; au price între sine cu nemţii pentru 
mai de multe vacuri, carii suntă mai vechi de 
dânșii, și ceștia că nemţii au luat de la dânșii 
limba, iară nemții că sasii au ieșit de la dânșii, 
din Saxonia. Ci aceste prici le lăsămu la dânșii, 
noi numai pomenim cât slujaşte rândul nostru la 
povâste. 


Hotarăle Dachiei, dispre răsăritu ieste Nistrul 
apa, la istoricii cei vechi Tiras, iară dispre 
amiadzădzi Marea Neagră și Dunărea, dispre 
apus Panoniia, acum Țările Budii, dispre 
miazănoapte Morava și Podolia în Crăiia 
Leșască, unde ieste și Camenița. Suntu o samă 
de istorici carii dau și Podolia și câmpul peste 
Nistru pănă la apa Buhului și peste Dunăre, 
Misiile amândoao, cărora le zicem noi acum 
Dobrogea și o parte de lliriia, să fie fostă de 
Dachiia. 


Puternică într-o vreme, cât supt vremea 
Impărăţiei Râmului supt Domentiian-împăratu, 


iară la Dachia crăind Decheval-craiul, lua dachii 
o sumă de bani din visteriia Râmului, cum lua 
tătarii de Crâmu de la Moscu și de la leși, să nu 
le robească ţările, că prăda și dachii ltaliia cu 
călărimea, pănă în zilele lui Traian-împăratul, ce 
au împărăţitu pre urma lui Domentian-împăratul. 


Capul al patrulea - De Traian-împăratul 


Traian, împăratul Râmului, al șaptelea după 
Avgustu-chesar, de neamul său şpaniol, 
coprinzându scaunul împărăției după 
Domentian şi văzându la slăbiciune împărăţiia 
sosită, din rea și desfrânată cârma împăraţilor 
răi și zburdaţi (că și Dioclitiian și cela lumii 
ocara și tiranul Neron, toti înaintea lui Traian au 
fostă), întăi au așezatu împărăţia în ce era 
stricată și veniturile ei, apoi îndată s-au apucatu 
de oaste împrotiva tuturora carii ieșisă de suptù 
ascultarea împărăţii țări și întăi ales asupra 
dachilor, ţiitoriiul acestor părți. 


Așa să întărisă neamul dachilor asupra 
Împărăției Râmului, câtu scriu istoricii, în zilele 
lui Domentian-împăratul și biru lua din vistieriia 
Râmului, pentru să nu strice ţările împărăției cu 
prăzi, că fiind neamul dachilor pre acele vremi 
călăreţi, prăda ţărâle ascultătoate de Împărăţiia 
Râmului cu călărimea, pănă și ltaliia de prăzile 
lor nu hălăduia, cum am văzut în vacul nostru 
pre tătarii Crâmului, fiind mai puţini decâtă oștile 
Moscului și a Crăiei Leșești și de la amundoao 
acestea neamuri lua daruri, pentru să nu facă cu 
ceambulurile lor stricăciune ţărâlor lor. 


Întăi, dară, Traian, marile şi vestit împărat, au 


făcut oaste împrotiva dachilor, cum scrie Dion, 
carile au scris viiața acestui împărat și alți 
istorici după dânsul, 600.000 de oaste, slujitori 
de oaste au avut, fără altă mulţime, ce să trage 
dupe oști, ales după oști mari, mulţime, și au 
purces din Italiia spre aceste părţi ale Dunării. 


Cum scrie Istoriia de patru monarhii ai lumii, 
de clătirea aceștii împărăţii de la Râm spre 
acâste părţi, ca pre la 120 de ani după Hristos 
au fostă. Împrotiva căruia nici Decheval craiul 
dachilor așa fără războiu nu s-au lăsat, ci 
trecându cu oștile sale Dunărea, au stătut 
împrotiva lui Traiani, împăratul cu războiu în 
Țările Misii, căriia îi zicem noi Dobrogea. 


Stătut-au un războiu mare și nu puţină 
vărsare de sânge, însă pre acele vremi în toată 
lumea nu era altă oaste, nici mai temeinică, nici 
mai stătătoare, nici mai trainică la toate lipsele 
oștenești ca slujitorii Râmului, neînfrânți și din 
firea lor și cu tocmeala oștilor lor, care vedem 
acum la nemți tocmeala oștilor, toată bulucuri și 
pintre buluc și buluc loc deșeriă, să aibă loc 
deșchis și alte bulucuri, slobod meidan să aibă, 
cându ar trebui să dea ajutoriu bulucurilor celor 
ostenite în războiu sau înfrânte oaste proaspătă 
pre acele slobode de oști maidanuri. Niciodată 
toate bulucurile încep războiul, ce cele tocmite 
în frunte şi alte bulucuri cu mare tocmeală şi 


mâșterșug stau în paza acelora ce fac războiul 
și așa luptândă multă vreme cu o parte de oști, 
alte părţi sta gata, netrudiţi, proaspătă oaste 
prelesne urnescu pre ceialaltă oaste, carea 
odată își varsă și sloboade toată vârtutea. Că 
acea oaste ce sare toată odată, toată odată să 
și răsipeşte. Cu aceasta tocmala a oștilor sale 
râmlenii au supus toată lumea. 


Marie tărie și neînfrântă avea și oastea 
machidonenilor pre vremea lor, ales tocmeala 
pedestrimei lor, căriia zicea ei falanx, însă era 
prea strânsă acea falanxŭ și la greu să lega 
pedestrași de pedestrași. Cu mare greu să 
rumpe aceia oaste, că cu tocmala ei au călcat 
Alexandru Machidon tot răsăritul. Însă pe urma 
lui, dacă au început machidonenii a bate 
războaie cu râmlenii, pierdea războiul 
machidonenii, cum va vedea cine va ceti 
războiul lui Perseu, împăratul machidonenilor, 
cu Emilius, hatmanul Râmului. 


Auzit-am pre mulţi dând vina aceasta, cum și 
leşii și moscalii și alte neamuri creștineșii nu sar 
odată cu toții la războiui. Nu știu ce zic; oștile 
temeinice cu multe ceasuri, cu multe zile, bat un 
războiu și știu aceasta. Că întăi leșii și moscalii, 
de s-ar slobozi toată oastea odată, nici un 
războiu nu ar lua, ce toate le-ar piierde. Așa 
Decheval, craiul dachilor, luptându-să câteva 


zile să oprească oștile lui Traian, n-au putut 
birui, ci au purces oștile din războiu în răsipă. 


Traian-împăratul după izbândă au căzut, la 
apa Dunării, unde, șezându cu oștile, au 
adunati din toate dintr-acelea părți și olate 
lucrători și au zidită cu mare minune vacurilor 
pe urmă, pod peste Dunăre, de piatră, cu turnuri 
de piatră, carele să pomensâște pănă astăzi, 
Turnul Severinul. În Țara Muntenească ieste 
acela loc; malul dincoace al acelui olatu îi zică 
muntenii judeţul, cum ziceam noi ţinutul Jiiului. 


Cercat-am câtva din ce ieste, de au primenit 
numele său acestu turnu, de-i zică Severinul, că 
acestu lucru, că l-au zidită Traian-împăratul și 
nu altul deplin și aievea, fără număr odoacă 
spun istoricii cându au făcut și podul, căruia cu 
ochii noștri am privit pragurile prin apa limpede 
a Dunării, cându am mersu cu Dabija-vodă cu 
oștile la Uivar. Cum acel turnu ș-au schimbată 
numele și n-au ţinut numele ziditoriului său, 
cum ţine șanțul Troianul pănă astăzi, a ști nu 
pociu. Atâta numai, ori pre urmă că au trăită 
acolo vreun domnu cu acestui nume, Severin, 
cum spun şi munt&nii, ori pre numele vreunui 
pristav la lucrul lui sau la rădicatul lui, după ce 
să pustiisă întăi. 


Fost-au și un împăratu pre urma lui Traian, 
Severus, care nume şi pre o piatră ce s-au 


aflatu la cetăţuia năruită la Galaţi am cetitu 
însumi eu Severus imperator romanorum, adecă 
Săverii împăratul râmlenilor. Însă numai atâta 
am putut ceti, celelalte slove, deși și aduc cu 
latinești, iară a înțelege limba latinească, nici 
într-un chip să pricepe. Cum pre un ban de 
aramă galben, iară la acea cetate năruită am 
aflatu, câtu un ort de mare, nimenea nu poate 
mai mult a dizlega fără: Marchiianopolis. lară 
turnul acela şi podul peste Dunăre, nimenea 
altul, ci Traianu-împăratul, ca și șanțul Troianul, 
l-au făcut; nu vei afla din sute de istorici într-alt 
chip. 


După ce au gătitu podul peste Dunăre, 
Traian au trecut toată oastea peste Dunăre, 
dincoace în ceasta parte, în pământul unde 
ieste acum Țara Muntenească. Și i-au ieșitu 
iară cu oștile sale Decheval, craiul dachilor, la 
care războiu stându tare dachii și craiul cu ei, 
însuși craiul au pieritu la acel războiă. Și așa au 
purces, după acel războiu pierdut şi pierirea 
craiului lor, totă neamul dachilor în răsipă de pe 
aceste ţări, unde ieste acum Țara Muntenească 
și țara noastră, Moldova. Câtă țară au și rămas 
pre loc, prostime, ţărani, toată o au scos-o 
Traian de pe aceste locuri peste munții care 
desparte Țara Ungurească dinspre noi. lară 
aicea, îmbe aceste ţări, și Țara Mutenească și 
Tara Moldovei, de la Dunăre pănă suptu munţi 


și pănă în Marea Neagră și de la apa Nistrului 
pănă iară supt munți, tot cu râmleni și căsași au 
aședzat și mai mulţi oșteni, precum zici ei: 
colonia romana, adecă discălecarea Râmului. 
Și așa ieste discălecatul cel dintăi acestor ţări 
cu râmleni. Cine ar vrea să știe, să vază și cu 
ochii martorii, citească pre istoricul Dion, carile 
au scris viiaţa lui Traian-împăratul și pe Evtropii, 
carile au scris viiață lui Adriian-împăratul iară al 
Râmului și pre Bonfin istoricul ungur și din alţi 
istorici, anume: Carion, Cavaţii, Silvius, 
Cromver leah, Piasenschii de Premisla, 
Gvagnin litfan și mai ales și din cești mai de 
curându: Topeltin de Mediiași, iscusit istoric, 
carile de-amăruntul din Dion scrie de neamul 
țărilor acestora și ales de descălicatul cel dintăi 
pe aceste părţi de lume, de Traian-împăratul. 


Măcară că capetile dachilor, domnii cu toate 
casile lor, s-au tras toți peste munţi în Ardeal și 
de acolo s-au închinati cu toţii la Traian- 
împăratul, totu nu i-au crezut, ce și peste munți 
pentre dachi au discălicatu râmleni, pentru să 
nu mai poată a-și rădica capul dachii împrotiva 
împărăţii, carii vedem și pănă astăzi în tot 
Ardealul și în ţările de sus cele ungurești mai în 
jumătate cu ungurii, români, adecă râmleni, 
suntu lăcuitori pănă astăzi. 


Era acesti obiceiu la Împărăţiia Râmului 


dacă să umplea ltaliia, dricul împărăţii, de 
lăcuitori, de nu le ajungea, nici-i biruia pământul 
cu hrana, scotea cu sorți căsași di pen orașă și 
de prin sate și-i muta la altă țară, unde vedea 
părți mai rari de lăcuitori, sau unde vediia că să 
rădica de suptu ascultarea împărăţii vreo ţară, 
acolo cu sutile de mii de case să muta și le 
împărţiia locuri și zicea acei discălicături noao: 
colonia romana, adecă discălicarea Râmului. 
De care colonie a lor ieste plină lumea și la 
Asiia, adecă Anadol și la Africa, căriia îi zicem 
noi Barbarezii, și la Hișpaniia și pre apa 
Renului, la nemți și la franţozi. Și la Rumele, în 
Țările Greceșii, un neam ce le zicem coţovlah, 
colonia Râmului ieste. 


Litva în Crăiia Leșască direpţi râmleni suntu, 
însă acel neam al Litvei nu de râmleni aduși 
suntu pre acele locuri, unde lăcuiesci acum, ci 
de tirăniia lui Neron împăratului al Râmului. 
Multe case mari cu gloatile sale, cu domnul lor 
Lizbon, fugând de răotăţile lui Neron la nemți și 
de acolo cumpărându-și vase de mare, pre 
marea ceia ce loveşte la Gdansca au mersi, 
pănă la Liflantu, o ţară, și de acolo 
descălecându malul, s-au lăţitu pănă unde ieste 
Litva acum. Mulţi ani suptu ascultarea rusilor au 
fostu, pănă înmulţindu-să din an în an, apoi ei 
au supus pre rusi, de le suntu vecini rusii acei a 
toate ţări. 


De ar întreba neștine: Atâtea colonii în lume, 
de unde așa mulţime discălicate, numai de la 
Italia să iasă atâtea țări descălicate dintr-însa? 
Trebuieşte să știe că într-aceia țară au fostu pe 
acélea vacuri scaunul împărăției, orașul Râmul, 
care orașu, nu cum suntă acum împărăţiile, ci 
au ținut toată lumea de la apus, aproape și pănă 
totu răsăritul, fără puţine împărăţii la răsăritu, pre 
carii amu nici-i primiia. lară soli toate ţările 
acélea cu daruri trimitea. Spre miazăzi și pănă 
unde să închide lumea cu Ochiianul, suptŭ 
Împărăţiia Râmului au fosti și spre 
miiazănoapte numai niște unghiuri, pe lângă 
mări nemțești, unde ieste acum Crăiia Daniei și 
a Șvedului, acelea ţări drepte nemţești suntu și 
un neam acelea numai au hălăduitu, de n-au 
fosti supuse suptu Râm niciodată. Curia dară 
din toată lumea la ltaliia, să fie și în volniciia 
Italiei șpani, adecă șleahtici. 


Și a doao pricină, nu ieste în toată lumea altă 
parte de lume pământu ca ltaliia, de tot bivșugul 
și dezmierdatu, cât bine i-au zis raiul 
pământului. 


A treia pricină şi mai mare decâtu acele doao 
ce s-au pomeniti, că râmlenii din toată lumea 
lua a zecea din oameni tineri, cum lua turcii din 
Rumele; zicea râmlenii acelor oameni obsides, 
adecă zalog de credinţă ţărâlor. Şi pre aceia 


punea de-i învăța ca la școală oșteniia și carii 
era pre la școale, încă suptu steaguri le zicea 
tirones (sfântul mucenic Theodor Tiron, dintră 
acei slujitori au fostu). lară dacă să învaţă bine 
cum va purta sulița, cum va muta pavăţa, cum 
va întoarce sabiia, îi scotea la războiu și cu 
vreme din tirones ieșiia, de le zicea veteranii, 
adecă slujitoriu vechiu, bătrân. Acestor veteranii 
apoi îmbătrâniţi în slujbe vestite îi scotea de 
supiu steaguri și le da pre la orașă și la sate 
locuri de casă, de vii, de grădini, de pământuri 
și așa să umplea ltaliia cu mulţime de oameni, 
câtu nu-i coprindea pământul. 


Multe obiceiuri de ale Râmului suntă acum la 
turci ca acestea, ce iau și ei de a zecea oameni 
și iară așa îi împart pre la grădini întăi, apoi în 
ceata ienicerilor și fac și ei apoi din slujitori 
bătrâni oturaci, curugii și timaruri. Toate acestea 
și altile multe obicsiuri de la Împărățiia Râmului 
sunt, că și ienicerii cum suntu acum la turci, la 
Râm pritoriiani, adecă pedestrime de divan le 
zice, cum la turci culoglă și așa bulucurile pre 
numere: biringi, ichingi, iuciungi; la râmleni 
primani, secundani, terțiiani, cvartani, tot pre 
numere bulucurile, adecă: cei dintăi, cei ai 
doilea, cei ai treilea, cei ai patrulea, pre număru 
să știia bulucurile. Și nu-i divă că la turci vedem 
obicsiurile acâstea, care au fostu și la Împărăţia 
Râmului, căci că Ţarigradul şi câte țări ţin turcii 


în ceastă parte de lume, care să chiamă Evropa, 
parte de Impărăţiia Râmului ieste. 


Alexandru Machidon pe vrémile împărăției 
sale încă au făcut pre numele său colonii și întăi 
la Eghipet acel vestită orașu, Alexandriia, unde 
să scură apa Nilului în mare, iarăş și pre apa 
Donului și pre apa Hăndului și la perși au 
discălicatu orașă și olate pre numele său. De ar 
hi acum Istratie logofătul și fiiu-său un Simeon 
Dascalul și nepotu-său, un Misail Călugărul, 
cum s-ar apuca de aceasta poveste cu basnile 
lor, cele ce au scris că rădăcina acestui neam, 
carele ieste acum pre aceste locuri, din temniţile 
Râmului ieste? Că Traian-împăratul adevărat că 
de la Râm au adus și căsași, adică de la ltaliia 
și aşa ieste: și căsași au adus, iară nu din 
temnițele Râmului, ci oroșani căsaşi, săteni, tot 
din slujitori așezați. Și casă de domni au 
așezatu aicea pre la cetăţi. Cum și Dragoș-vodă 
mare năpaste îi ieste să fie fost păstor, pre 
mărtoriia maramoreșenilor, cu urechile mele am 
auzitu că au fostu ficior unui Bogdan-vodă, 
născut din Maramoroș, după ce au scos de 
aicea mulţimea de tătari și cu bulgărimea de la 
Volga năbușiţi și apoi pre urmă și Attila cu 
ungurii. 


Din temnițe cu sutele de mii de oameni cum 
s-ar afla? Şi apoi fămei, iară atâta tălhăriţe? 


Deci, unde ieste și cât vac ieste de când au 
venit Traian pre aicea și când s-au bătut Laslo, 
craiul unguresc, cu tătarii? Între Traian și între 
Laslo-craiul 800 de ani sunt. Şi au scris ei, 
acești istorici, Istratie logofătul și Simion 
Dascalul și Misail Călugărul că acest Laslo au 
cerșut de la Râm oameni. Și neamul românilor 
acum trăia cu domnii săi în Maramoroș, cești 
dincoace, iar cei dincolo, dispre munteni, pre 
apa Oltului. Nu să prinde dară, cum zic aicea: 
manno, ţigănește. 


Așezândi Traian și domni prin cetăţi, cum 
zic la leși, caștaleani cineși domnul cu olatul 
său: dominus după latinie ieste la noi: domnu 
iar pre la toate marginile și locuri alese oșteni, 
cu nume pre atuncea ţărilor acestora, unde ieste 
acum Moldova și Țara Muntenească, Dachiia 
Inferior, adecă Dachiia de Jos, iară Ardealului și 
părților celorlalte de sus, precum s-au pomenită 
de hotarul Dachiei, în capul de Dachiia, Dachiia 
Superior adecă Dachia de Sus. Și suptu acel 
nume au trăitu aceste ţări, pănă la al doilea 
discălicatu cu Dragoș-vodă. Și acum mulţi ne 
zic noao, ţării noastre și Ţării Munteneșii, 
streinii, Daţiia, însă norodul, neamul lăcuitorilor, 
nu ș-au schimbati numele său, ci tot romanus, 
apoi cu vreme și îndelungate vacuri romani, 
apoi rumâni pănă astăzi. Și țările megiiașii, 
ştiind de unde au ieșită neamul acesta, că de la 


Italia, cării țări îi zicu streinii vlah, vloh, unii zic 
valios, ungurii olaș de pe vloh, adecă italian, au 
zis vlah și muntenii Valahiia, mai târziu. 


După așezarea cu râmleni pre aceste ţări, 
Traian-împăratu au purces pre Dunăre în jos cu 
oștile sale, de care s-au pomenitu de vechi 
istorici că 600.000 de oșteni numai de războiu 
au avuti. Şi trecând apa Sirtiului, apoi Prutul, 
Nistrul, Buhul, Niprul, Donul, care ape acestea 
toate pre atuncea cu alt nume au fosti, nu cu 
acâstea de acum. Siretiului numea Halut, şi 
acum istoriile vechi scriu Prutului Hierasus, 
Nistrului Tiras, Buhului Hipan, Niprului 
Borestines, Donului Tanais. Și această apă 
Tanais, Donul, împarte Asiia de la Evropa, cum 
desparte la Țarigrad boazul de mare între 
Țarigrad și între Schiuder. Țarigradul singur și 
cu Galata de Evropa ieste, iară Schiuderiul 
dincolo de Boazu Anadol, căruia îi zicu istoricii 
Asiia. 


Că în patru părți împart istoricii lumea: 
răsăritului zic, cu toate împărăţii, acei părţi Asiia, 
părților dispre miazăzi, câte țări suntu, Africa, 
parților dispre apus și dispre miazănoapte, 
Evropa. A patra parte ieste America, care parte 
aşa ieste depărtată și vine cum ar fi suptu noi, 
că cându ieste la noi zică, la dânșii atuncea 
ieste noapte şi cândŭ la noi noapte, la dânșii 


zioă, că fiind pământul rătundu, cum ar hi 
împrotiva noastră, suptň noi acea parte ieste. 


Acestea dară doao părţi de lume, Evropa și 
Asia, dispre părţile de miazănoapte desparte 
Donul, iară într-acoace împarte Marea Neagră și 
bogazul cela ce să scură Marea Neagră în 
Marea Albă, tocma supt orașul Țarigradului și în 
gios pre Marea Albă pănă unde cade apa 
Nilului în Marea Albă și Nilul desparte Asiia de 
Africa. De la Nil să începe Africa și Eghiptul 
amu nu de Asiia, ci de Africa ieste, cum toate 
țările câte suntu de la malul Nilului, pănă să 
închide cu Marea Ochianului, carea încunjură 
pământul, alăturea cu Marea Albă, pănă să cură 
și Marea Albă în Ochian, la Hișpania, dincolo 
Africa, dincoace Evropia, Hişpaniia de Evropa, 
Fesul, dincolo de Marea Albă, de Africa. 
Acestea pomenindu-să pentru deșchisul minții, 
să să înțeleagă statul lumii, ne întoarcem la 
istoriia noastră de Traian, cum nu s-au 
îndăstulatu cu atâta parte de lume, câtu au 
călcatu cu oștile sale, de au trecut toată Evropa 
pe dincolo pănă la apa Donului, care apă din 
inima Țărâlor Moschicești iese și cade în Marea 
Neagră, la Crâm, ci trecându Donul, au călcatu 
și Asiia, lovindu pre la luzbec, mari țări tătărăști. 
lară de la luzbec, pe după Marea Caspiei, care 
mare desparte Cazanul și Azderhanul de Ţările 
Persului, pe la Bahtri şi acolo, pin Ţările 


Persului și prin Asiria la Eghipet, unde la 
Eghipet, de boala ce-i zic desintiria, adecă 
deznodarea vintrelui, și-au sfârșitu viiața. 


De acestu vestită împărat ai și șanțul 
Troianul, săpat de oștile lui în vécinica 
pomenire, începându din Țara Muntenească, 
peste toate apele acestea, care s-au pomenită, 
Siretiul, Prutul, Nistrul, Buhul, Niprul, pănă la 
Don, totu acestă șanţi, carile îl vedem aicea la 
noi. Eu l-am trecut aproape de Nipru, pre la un 
târgu anume Vciorașnoe, tot pre câmpii, acel 
orașu nu departe de Chiov ieste, și Chiovul 
ieste pre apa Niprului și pres&mne cum merge 
șanțul, apa Niprului, mai sus de Chiov o au 
trecut-o Traianu cu oștile sale. 


Să află unii de zică că acestu șanţu, carile îl 
vedem pănă astăzi supt acestă nume, Troian, 
să fie săpatu pentru sprijineala dispre tătari, 
închizându locul dispre câmpi de năvala 
prăzilor tătărăști, în care era și răposatul 
Panaioiachie terzimanul cel mare și vestit pe 
vremea lui la împărăție. Nu știu unde și la ce 
istorii va fi cetit acestu lucru. La voroavă cu 
mine pentru șanțul acesta, au dat samă că un 
istoric, anume Bonfin, ungur, pomeneşte de 
șanțul acesta. Cum mi să pare, cine atâta loc de 
lume, începândui din Țara Muntenească, pănă 
peste apa Donului ar hi putut apăra peste totu 


locul? Şi aicea la noi, să zicem că de la capul 
șanțului, de unde să începe totul, pe deasupra 
Galaţilor, alăturea cu Dunărea mérge pre 
aproape și peste Prut, iar nu departe de Dunăre, 
pre la satul turcesc acum, Troianul; dară deci 
unde să dipăritează la câmpi și de la Dunăre și 
de la Marea Neagră, iar peste apa Nistrului, ca 
mai departe mérge peste câmpi pe la târgul 
Vciorașnoe, pre unde l-am trecut eu, mai pe din 
sus de Chiov lovește la Nipru și de la Niprul cu 
mai mare depărțime de mare, la Don. Cum zici, 
cine ar fi putut apăra atâta loc Bahtri, sau 
Bahtriana, în Afganistanul de azi. și ţine? Că de 
au fostu aicea țara discălicată des de Traian, 
cum ieste între aceste ape, Prutul și Nistrul, 
dară de la Nistru pănă la Nipru și de la Niprul 
pănă la apa Donului și Traian-împăratul prin 
pustii au mersi. Așa și lui Panaiotachie i-am 
răspunsui, la ce n-au știut cum mi-a mai 
răspunde. Așa zic și celorlalți, câți au mai scris, 
așa și lui Bonfin, de au scris așa, cum să fie 
șanțul acela săpat de vreo sprijineală de tătari. 
Mai de crezut suntă aceia carii țin că Traianu- 
împăratul au săpat acesta șanţu în vecinica 
pomenire și veste și să să știe șleavul oșiii de 
ceia carii să tragu după oști mari, niguțători și 
oșteni, cum vedem și acum pre împărații turcești 
și vezirii lor, pre unde mergi cu oștile, fac 
movile pe șleavul oștilor și pentru vestea și 
pentru îndireptarea celora ce vin, ori oșteni, ori 


olăcari, ori niguțători, pre urmă dupre oști. Nici 
te mira cu cine ar fi săpatu un șanț mare ca 
acesta căci cu mult mai mare au fost, numai cu 
vremi îndelungate s-au năruit și mâlit o oaste de 
600.000 de oameni numai slujitori, fără alte 
mulţime. Într-o zi o sută de mii de oameni să să 
înșire în rându unul lângă altul, să arunce lutul 
cineş dreptu sine, caută cât loc pot coprinde 
100.000 de oameni. Pre ușoară socoteală: loc 
de doao mile de cele mari, de nu și trei mile vor 
coprinde 100.000 de oameni, un conac întreg 
să face de oaste mare. Și la 600.000 de 
oameni, a șasea zi într-o săptămână o dată unui 
om vine rândul la săpat. Și acestu număr al oștii 
acelui împăratu, fără altă mulţime ce să trăgea 
după oști, scrie Dion istoricul, carile au scris 
viiața și fapiile acestui împărat și Evtropii 
istoricul, carile au scris viiața lui Adrian- 
împăratul, ginerile lui Traian, carile, după 
moartea lui Traiani, el au stătut împăratu 
Râmului. Și acesta Adrian au făcut Odriiul, 
orașul, pre numele său, unde să împreună trei 
ape: Tungea, Marița și Arta în pământul 
Trachiei. 


Cu acește oști Traian, căruia numele în 
Istoriile Râmului Ulpius Traianus, au călcatu 
această parte de lume, călcate și de alţii cu 
oștile Râmului, mai nainte de dânsul de 
Pompeiu cel Mare şi de lulie Chesariul şi de 


Avgust Chesar, însă nu pre aicea, ci pe la perși. 
lară acesta împărat Traianu pre aici au veniti şi 
au încunjurati aceasta parte de lume, cum s-au 
pomenită, și iel au discălicat neamul, semințiia 
care trăiește pănă acum în Moldova și în Țara 
Muntenească și cât norod ieste în Ardeal cu 
acestu nume: român. 


Cap al cincilea - Aicea vine rândul să 
pomenim de cetăţile ce se află aicea în ţară la 
noi 


Aice ne trage rândul a pomeni de cetăţile 
țărâlor acestora; câte sunt acmu și-n Bugeag și 
aice la noi în țară și de faţă ce stau și alte 
năruite, cât de-biia să cunoscu că au fostu cetăți 
și câte sunt în Țara Muntenească. Mare nevoie 
este a scrie de dânsăle, de cine ar fii făcute, că 
cât amu nevoit și câiu amu cercat să știu ceva, 
de ce niiam făcute sunt, un cuvânt, o pomenire 
n-am putut afla; cu mare jele. Și oricum, într-alt 
chip a fi nu poate, numai ce sunt făcute de 
dachii cei vechi. Că întăiu Cetatea Albă, mai 
înainte de Traian au fost, că Avgustu-chesariul, 
care împătai a Râmului acmu triimitea și el 
boierii cei greșiţi la închisoare, cum dzic turcii, 
surgun, la Cetatea Albă, unde și pe un dascal 
anume Poblius Ovidius, l-au trimis pentru niște 
stihuri de dragoste, ce scrisese acel dascal, de 
îndemnase Râmul la curvie, carele au și murit în 
Cetatea Albă. Şi o baltă ce ieste acolo, Vidovul, 
pre numele acelui Ovidius ieste. 


Și așea și acestealalte cetăţi, cum ieste 
Suceava, Neamţul, Hotinul, Tighinea; însă 
pândzăle la toate cetăţile acestea, cela cu al 
doilea rându, de domnii sunt adaose, cum să 


pot vedea că toate au pândză și-ndoite suntu. 
Cele mai vechi mai mici sunt și ca niște cașiele, 
adecă turnuri, au fostă, precum și tocmite. 
Cearcă la turnul cetăţii Sucevii dispre 
amiadzădzi, unde scrie sus că ieste tocmit de 
lrimie-vodă și la porta cetăţii vei afla numele lui 
Despot-vodă, care slove pe lângă buor le-am 
cetit eu sângur. 


Și așe, de pre Cetatea Albă luând dovadă, 
că aceiia cetate cu mult mai înainte au fostu de 
Traian, poate fi cestelalte de râmleni, după ce 
au descălecat Traian aice. Din ceste neamuri, 
al triilea să le fie făcut nu încape, fără una, cum 
am înţeles de cetatea Sorocii, să fie făcută de 
un Pătru-vodă, de care lucru mult mă mir că 
Urechii vornicul nu pomensște. Aflu pomenită 
cetatea Chilii, carii o scrie în v leat 6973 (1465) 
că au luat-o Ștefan-vodă cel Bun de la turci, ș- 
apoi la v let 6987 (1479) iunie 22 dzăli, că în 
cestu an au început Ștefan-vodă a zidi cetatea 
Chilii și au și săvârșit-o într-acelaș an. Dar mă 
mir cum încape acestu lucru, că întăiu scrie că 
au răscumpărat-o de la turci, închinată de 
nevoie, ș-apoi să o zidească, cum va fi acel 
lucru? Aşi dzice că acel zidit de dzice, să o fie 
tocmit. Dar la v let 6973 păn la v let 6987, 14 ani 
suntu; cini ar fi stricat, și nice scrie să fie stricat- 
o cineva acești 14 ani. Citește gheografiile 
ceste de curândi şi vei afla în Historiile 


Țarigradului că împrumutândă cu bani ianovezii 
pre împăratul Țarigradului, de oști împrotiva 
turcilor, le-au dat zalog Crâmul și acesta parte 
de loc, unghiul Mării Negre, cu scălile lui, unde 
este acmu Bugeacul. Și atunce ianovedzii au 
făcută Chiliia pe Dunăre și Chiefè, care ieste 
pre malul mării în Crâmu; Chiefe are alti nume 
Theodoziia, la Historiie. 


Să află și de greci făcute cetăţi, cum este 
Turnul Neovtolem, o cetate pustie, îmi pare să 
fie pe Cogâlnic, în Bugeagu; tătarii și ai noștri îi 
dzic Tatar-Bunar, că Neoptolem este nume 
grecesci. 


Altele multe, cărora stau năruiturile, de-biia 
semnele să cunoscu, cum ieste mai sus de 
Gălaţi, ce-i dzic Gherghina și pre Milcov, mai 
sus de Focșeni, de care pomenește Urechie 
vornicul că o chema Crăciuna. Și tot pe o 
poveste stau și cele câte să află în Țara 
Muntenească, sau de dachi sau altele de 
râmleni făcute sunt. La podul lui Traian peste 
Dunăre, în Țara Muntenească (Românească), 
la giudeţul Jiiului, ieste iar năruită o cetăţuie, 
acie adevărat de cine ieste făcută, cu numele 
Săverinul ieste, de care și mai sus s-au 
pomenit. Așijderea și peste Dunăre au făcut 
pod, lucru de mirat, pecum mărturisește și Dion 
la Viiaţa lui Traian, a căruia pod şi astădzi să 


cunoscu pragurile în apă. Și mai încolo pe 
Dunăre, în preajma, ieste turnișorul Săverinului, 
de Săver-împăratul făcut și atâta. lar pe ce 
vreme au făcut Săver nu scrie. lar la alți 
historici, cum la Dion carii au scris Viiaţa lui 
Traian, așe și la Topeliin, să află scris lătineșie: 
Traiani aeterna columna pe româniia: A lui 
Traian, vecinicul stâlpul. Ce dintru aceste să 
cunoşti că une cetăți într-acesti țări și de râmleni 
sunt făcute. 


La năruiturile cetăţii de la Gălaţi, din sus, 
unde cade Bârladul în Dunăre, s-au aflat un ban 
de aramă galbăn și de mare cât un ort, nu mai 
gios, în carele slovele nu s-au putut ceti de cie 
ce șiiu lătinește, fără unii ce știu mai bine 
grecește dzic că scrie Marchiianopolis, și 
samănă așea, iară celelalte slove de înțeles nu 
suntu. 


Așijderea o piiatră mare adusă la Gălaţi la 
biserica Dii, mai mult nu s-au putut înțelege, făr 
de atâta, lătinește: Severus imperator 
romanorum; iar românește: Sever a Râmului 
împărat. Și acei cetăți dzicu Gherghina. 


lar banul ce au aflat mai gios de Roman, iar 
la năruitura unii cetăţi, de care cât șestacii cei 
de patru bani leșești și mai gros, de aramă roșie 
și chipul domnului suptă pălărie nemțască și-n 
pregiur slove sârbești: wălâu &we&ăfâneie: tatăl 


Moldovei, iar dintr-altă parte scrie: hereghia de 
Moldova. Acii hereghiia lătinește să dzice: 
hereditas, adecă: strămoșie. 


Pentru aceia dzicui de cetăţi că unile de 
domnii acmu, după a doa descălecătura a țărilor 
suntu făcute, adecă zidite. 


Și așea, cât s-au putut ști de cetăți, aceste 
suntu acestor ţări, că sunt unele făcute de 
dachii, cum ieste deschis la Cetatea Albă, 
celelalte și de râmleni și unele mai pe urmă și 
de domniele țării. Și atâta putem ști de cetăţile 
carii să află într-această ţară. 


Capul al șaselea - De numerile neamului 
acestor ţări și de port și de limba graiului, de 
unde au luat, așijderea și de tunsura, carei 
să află și acmu la prostime pe supt munte, 
lăcuitorii ce suntu și de lege creștinească, de 
unde au luat 


Mare dovadă neamurilor, din ce rădăcină și 
izvor suntu, numile care au și în de sine și la 
alte țări streine și măcară că nici un neam nu 
ieste în toată lumea să aibă numai un nume, ci 
unile dispre capetile cele dintăi a vreunui norod 
stăpânitoare, alte nume suntu di pre locuri, de 
unde suntu începute, multe di pre cetăţi mari, 
multe de pre ape vestite. Cum vedem neamul 
nemțescu suptii aceste numere: întăi și mai ales 
și mai de cinste: alamani și așa le zic istoriile 
cele vechi și turcii; al doilea nume: gherman, 
adecă doi frați, latinește ghermanus; o seamă 
de istorici le zicu tevtones, di pre capul lor 
Tevton, italiianii zicu tudesco, poate fi iară di pre 
Tevton; leşii, moscalii, noi zicem nemți. Mai 
apoi alte numere despărțite ca crăngile dintr-un 
copacii: șvedzii, danii, franţozii, saxonii, belghii, 
batavii și alte țări mai mărunte, totu din rădăcina 
cea veche a alamanilor crăngi și părţi suntu. 


Așa hișpanii; ibării, ţiltiberii, portogalii, iară tot 
un neam suntu; franţozii, galii tot un neam 


suntu. Turcii, de pre locul lor, Turhistan, de pe 
capul lor cel dintăi Osmangic: otomani, 
osmanlâi. Moscalii, rusii, bolgarii, sârbii, 
harvații, slovaţii, bohemii, raţii, polaţii totu un 
neam slovenescu suntu, fără alte numere ce 
suntu la streini. Că întăi acestui neam grecii le- 
au zis savromatis, de pe ochi mierăi și albeneţi, 
adecă ochi de șopârlă. Tătarii, tartari, de pe apa 
Tartara, schitii de pe sălbătăcie, nohai. Așa 
toate neamurile suptu multe numere toate suntù. 
Ungurii: huni, maghiari, ugrii, iară sasii: dachii, 
satii, goții, masaghetii. Și acestea nu toate 
numerile, numai unile dintr-însile ţi le-am 
însemnatu, pentru înțelesul numerilor mai lesne 
neamului și acestor țări, Moldovei și Țărâi 
Muntenești și românilor din Ardeal. 


Așa și neamul acâsta, de carele scriem, al 
țărâlor acestora, numele vechii și mai direptu 
ieste rumân, adecă râmlean, de la Roma. Acest 
nume de la discălicatul lor de Traian, și cât au 
trăit pănă la pustiirea lor di pre aceste locuri și 
cât au trăită în munţi, în Maramoroș și pe Olt, tot 
acest nume au ţinut și ţin pănă astăzi și încă 
mai bine muntenii decât moldovenii, că ei şi 
acum zic și scriu țara sa rumânească, ca și 
românii cei din Ardeal. 


lară streinii și țările împrejur le-au pus acestă 
nume vlah, de pe vloh, cum s-au mai pomenit, 


valios, valascos, olah, voloșin, tot de la streini 
suntu puse aceste numere, de pre ltaliia, cărora 
zic vloh. Apoi mai târziu, turcii, de pre numere 
domnului carile au închinat ţara întăi la turci, ne 
zic bogdani, muntenilor cara-vlah, grecii 
bogdano-vlah, muntenilor vlahos. Că acestu 
nume, moldovan, ieste de pre apa Moldovei, 
după al doilea discălicatul aceștii țări de 
Dragoșu-vodă. Şi muntenilor, ori de pe munte, 
muntean, ori de pe Olt, olteani, că leşii așa le 
zic, molteani. 


Măcară dară că și la istorii și la graiul și 
streinilor şi înde sine cu vreme, cu vacuri, cu 
primensle au și dobândescu și alte numere, iară 
acela carile ieste vechiu nume stă întemeiat și 
înrădăcinat: rumân. Cum vedem că, măcară că 
ne răspundem acum moldoveni, iară nu 
întrebăm: știi moldovensște?, ce știi 
româneșie?, adecă râmleneșite, puţin nu zicem: 
sțis romaniţe? pre limba latinească. Stă dară 
numele cel vechiu ca un temei neclătit, deși 
adaog ori vremile îndelungate, ori streini adaog 
și alte numere, iară cela din rădăcină nu să 
mută. Și așa ieste acestor țări și țărâi noastre, 
Moldovei și Țărâi Muntenești numele cel direptă 
de moșie, ieste rumân, cum să răspundu și 
acum toţi aceia din Țările Ungurești lăcuitori și 
muntenii țara lor și scriu și răspundu cu graiul: 
Țara Românească. 


Și acesti nume vlah de la turci și de la greci 
ieste, de la nemți vallios, de la franţoji valahos, 
de la leși voloșin, de la moscali și de la rusi tot 
așa voloşin și de la unguri olah; acesta nume tot 
de pe vloh ieste și vloh ieste italiianu, din care 
țări a vlohului, adecă a Italiei, au pornitu Traian, 
împăratul Râmului, fără număr mulţime de 
norod și i-au așezatu în aceste țări a Dachiei cei 
vechi. Să fie acest nume vlah de pre Fleac 
hatmanul Râmului, precum scriu unii, basne 
suntu. 


Și așa dovedindi numele neamului acestuia, 
cum vezi din istorici mari și mărturiia țărâlor 
înprejur, ne trage rândul a pomeni de portul. 
Care acum portul stătătoriu ca numele și ca 
limba nu ieste, ci ia un neam de la alt neam 
porturile cu vreme. La care schimbarea hainelor 
face și locul, de le caută a face și îmbrăcăminte 
trupului, precum ieste firea ceriului a vreunii 
părți de lume. Că întăi la aceste părţi de lume, 
unde trăescu moscalii, rusii, tătarii, să fie omul 
îmbrăcat în haine franţozeșii, ar crăpa de frigi. 
Și măcară și la noi pre aicea ce ierni suntu, 
Țara Italiei ierni ca acestea nu are niciodată, ci 
foarte blânde ierni, cum suntu la nuoi toamnile, 
și mare daru au acele ţări a Italiei, cât și vara 
nădușăli nu suntu ca aicea la noi, ci călduri 
cuvioase, puţin nu ca primăvara, cum ieste la 
noi la maiu, la iunie. Le-au căutatu dară 


acestora oameni mutaţi pre aceste locuri a-și 
schimba portul hainelor după vremea acestor 
locuri. 


Cătră acestea toate, caută ce scrie de portul 
rumânilor iscusitul istoric Lavrentie Topeltin din 
Mediiași, cuvintele lui ţi le izvodescu: Rumânii 
de Ardeal, ai noștri, poartă o haină de la umere 
pănă peste tot trupul îmbrăcaţi, ne fac mare 
învăţătură portului de vacurile cele de demult, 
care au ţinut părţile acestea de la septentrion, 
adecă părţile carile suntă aproape spre 
miiazănoapte, tot trupul acoperiti, care felii de 
haine pomensște un dascal anume Marialis, că 
să chiema endromida, cu aceste cuvinte: Îţi 
trimitem endromida, vechii porti, nu mândru, 
iar bun de luna lui dichemvrie. Șlice au de 
pâslă, pe limba noastră dețască cuglă (eu 
socotesc cu chivere, care am apucati eu și la 
boieri aicea). Caută ce zice de opinci tot acela 
istoric Topeltin, și nu de la sine, ci pune 
cuvintele a mai vechi de sine istoricilor, anume 
Alfonsu și pre Plavt și pre Ag. Ghel, carile au 
scris cărţi de porturile cele vechi limbilor: Feliul 
încălțămintelor a românilor ieste cu piiele crudă, 
de fieștece dobitoc, piste picior învălit bine în 
obiiele de lână încalţă și apoi piielea aceia 
leagă cu curea piste picior, de înfășoară piciorul 
de la degite pănă sus, toată glezna. Şi acestea 
ieste portul râmlenilor celor vechi, strămoşilor 


lor, care purta la oști. Acesti fel de încălțăminte 
a slujitorilor oșteni era la râmleni. Numai atâta 
osebire vedem, pe cum cetim în istoriile cele 
vechi, că oștenii Râmului nu învăliia în obiiele, 
ce gol piciorul încălța cu piiele și cu legături în 
cruciș, ca gratia; în opinci numai cât, ţine 
piciorul la călcăi lega. Acestea suntu cuvintile 
acelui istoric, din cuvântu în cuvânti. La noi de 
necinste ieste acest fel de încălțăminte acum, la 
acâstea vacuri, care era de cinste la râml&ni și 
de vitejie portu. Vedem acum la cerchezi că 
acest, fel de port de încălțăminte pentru 
sprinteniie ţin. 


Aicé ieste locul a pomeni și de tunsura acia, 
de care au scris un Simion Dascal și mai nainte 
de dânsul Istratie logofătul. 


Aceasta, precum s-au arătat de portul și 
încălțămintele opincilor din historicul Topeliin și 
iarăși dintr-însul să arată, de care așea dzice: 
Mă miru cum de doo feluri de tunsuri au luat 
ardelenii noștri de la râmleni, carii o ţin o samă 
și pănă astădzi: un fel de tunsură mai adâncu la 
tunsură, pe lângă peliță aproape, alt fel mai 
departe de peliță prin peptine tund părul. Şi acei 
tunsuri mai aproape de pieliță noi dachii o 
numim schieren, iar acesta mai depărtat de 
peliță o numim coluen. Și tot Topeltin dzice: 
Râmlenilor le placea a rade şi în chipul 


ceatleului acoperie căruntețţile sale și pricină da 
că la cap din dos, la ceafă, tundea părul, să fie 
capul totii slobod de sudori și în răcoreală la 
ostenele. Vede-se dară că ieste vechiu obiceiu 
tunsura aceasta, care și pănă astădzi se vede la 
o samă de lăcuitorii a țţărâi noastre și-n Ardeal, 
și ieste de la râmleni aceasta, sămnu 
slujitorescu, că în chipul cetlăului își învăluia 
capul slujitorii Râmului cu taftă supțire, ca-n 
chip de cunună slujitorească. Vădu-să dar 
basnele acelor scriitori mai sus pomeniti, 
Simion Dascalul și Istrate logofătul și acel 
amăgeu, Misail Călugărul, carii au scris că 
sămnul acei tunsuri ca un cetlău au fostă sămnu 
tălhărescu, cu carei însamnă râmlenii cei de rău 
făcători. 


Rămâne aici rândul a arăta de graiul și 
slovele, de unde ieste izvorât, acestor ţări de 
care pomenim. Precum dar s-au arătat de-plin 
neamul acestor ţări aședzate pe aceste locuri 
de râmleni, așe și graiul totu de la râmleni 
izvorât, cu ciilalţi historici mărturisește și 
Topeltin, care așe dzice: Am dovedit mai sus a 
fi ltaliia pricina descălicării valahilor, așe și aice 
aceiiaș laudă mărturisim, că limba lor ieste 
limba vechilor romani, amestecată sau mai mult 
stricată cu sârbască, rusască, dățască, 
horvățască slovenească procâi. Și dzice 
precum și un historicu ce-i dzic Covaţiiocie au 


socotit precum graiul de casă a ardelenilor mai 
mult are în sine însămnarea graiului românescu 
și lătinescu, decât a graiului de acmu a 
italiianilor. 


Și cu vreme îndelungată, ce nu strămută și 
nu astupă, vestite împărăţii, crăii, domnii, așe şi 
graiul romanilor pre aceste locuri cu 
îndelungată vreme și răsipă lăcuitorilor, romanii 
de supt aceste locuri, care pustiindu-să de 
năvala tătarâlor, să mutase aceștia de aice la 
Maramorăș, cei din Țara Muntenească la 
locurile Oltului, trecândă munții, ş-au stremutat, 
și graiul. Că unde dzice lătineşte: Deus, noi 
dzicem: Dzău sau Dumnădzău, meus, al mieu, 
aşijderea, unde telum ei, ceriul, homo, omul, 
fronsu, fruntea, anghelus, îngerul. lar nice unili 
cuvinte nu suntu să nu fie protivnice cu 
lătinește, sau la început, sau la mijloc sau la 
fârşit, iar unele stau neclătite, cumu-i barba- 
barba, luna-luna și altete ca acestea: vinum- 
vinul, panis-pâne, manus-mena, culter-cuțit. 


Și așe cum amu dzis, cu vremea ș-au 
schimbat graiul și s-au amestecat cu 
slovenescu, dațescu și cu alte care le-am 
pomenit dintru Topeltin. Pe această poveste 
cură și aflatul slovelor, cu care și scrisoarea de 
la sârbi o au luat-o, amu după a doa 
descălecătură de Dragoş-vodă aice în ţară şi la 


munténi Negrul-vodă. 


Cătră acestea adaogim rândul aice obiceilor 
meselor și ospeţelor, carii să văd că-s vechi 
ținute aice într-acesie țări și le ieste de la vechii 
romani, precum a închina păhar pentru 
sănătăţile priieiinilor ș-a împăraţilor, că scrie 
Dion vestitul historicul, care întru laudă 
împăratului Avgustă cum vechiu obicei au fostă 
ca nărodul giurând pre piedzii cei buni sau 
nărocirea împăratului, să be la ospeţe pentru 
sănătatea lui. Ciiarcă de aceasta mai pre largă 
la Pliniie. Acesiu obiceiu și la nemți și la unguri, 
la ardeleni, vechii romani și la noi pe urmă, de 
pomenesc la mese sănătăţile domnilor cu 
păhare pline de băuturi, așe și a priietinilor. La 
acestea și obiceiul ce stă încă într-aceste țări, 
adecă aice la noi și la munteni și la darea 
datoriei de opşte, adecă la moarte, vechiu 
obiceiu, că dzice Topeltin: În Ardeal dachilor, 
obiceiu cu mare petrecere a duce mortul la 
groapniţa; mărgu înaintea boierilor cântăreții și 
preuții, pe urmă viniia cielaltă mulţime, 
închipuind cum și ceielalți vor merge unde și cel 
morti, ca cum ar dzice: mergi, că noi te vom 
urma. Vechii obiceiu și la râmleni; le dzicé 
trimbiţe înaintea osălor, cum mărturisește 
Ovidius: Cantabat moestis tibia funeribus 
adecă: Cânta trâmbiţă de jelea astrucării. Şi 
aceasta la cei mai de cinste oameni să făce, 


precum çi astădzi la aceste ţări, la astrucări 
domnilor și la alții oameni de cinste. Și iar tot 
acel Topeltin dzice: Muierile daţilor osăle 
părinţilor, a ficiorilor, a bărbaţilor și altor rudenii 
cu bocet nespus mărgŭ după ose, cu plânsuri 
de mirat și cuvinte de jele cuprindu osăle și cu 
glas mare toată viiața omenească o plângi. 
Scrie Varro în cartea a 4, de viiața romanilor, 
cum cerca muiere, care avea glas mai bun, de 
cânta la osă, precum aceastaș și aici în țară să 
face și pănă astădzi și cu alăute. 


Și acestea le-am arătat ca și dintru aceștea 
să să cunoască niiamul cu obiceiurile că au 
ieșit de la Râmi. 


Cap al șeptilea și cel de pre urmă - vini 
rândul a arăta cât au trăit aceste locuri cu 
oameni după descălicarea lui Traian cu 
românii de la ltaliia 


Năbușit-au dar tătarâi pe aceste locuri și mai 
mulţi, cu Atila din părţile Schitii Asiiatică, care și 
craiu au stătut întăi ungurescu. 


lar Topeltin scrie, cum Gallienus-împăratul, 
socotind cum aceste descălecături de pe aceste 
locuri a lui Traian nu vor sta, le-au mutat în 
Dobrogea. Și așe românii din Țara 
Muntenească au trecut munții, aședzându-să la 
Olt, la Herţeg și pe la Făgăraș. lar ceștealalții, 
unde suntem acmu noi, mai târdziu, după ce n- 
au putut mai mult a sta prin cetăţi si pre supt 
munți, pentru lipsa hranii, au trecut munții la 
Maramorăș, aședzându-se pe la Giurgiu și pe la 
Ciucu. 


lar după ce s-au pustiită de la Atila şi cum 
amu dzis mai sus că unii mutaţi peste Dunăre, 
la Dobrogea, unii peste munţi asupra Oltului, cei 
din Țara Muntenească, cestilalţii la 
Maramorăși, păn la vremea lui Laslău, craiului 
creştin ungurescu, la a căruia vr&me s-au 
descălecat al doilea rându de Dragoș-vodă ţara 
noastră și de Negrul-vodă Țara Munienească. 


la dară aminte, atâta vac ce au trăit lăcuitori 
romani pen Maramorășu și pe la Olt, megiiași 
cu alte limbi atâta vreme, au n-au putut să să 
schimbe și graiul celu chiar românescu? Şi 
acesta ieste pricina de s-au străcat lăcuitorii 
acestor ţări graiul acmu la a doo descălecătură, 
cu graiul strămutat și schimbat cu unguresciă, cu 
sârbăscu, cu dățăscu, cu slovenesciu i proci, 
veniţi pe aceste locuri. Dzice-va neștine: dar 
cum de-au lăsat cei de pre urmă împărați, ce au 
fostu a Râmului pe urmă, și după ce au mutatu 
marele Costantin scaunul Râmului la „Țarigrad 
și pe urmă alţi împărați creștini, Leon Înțeleptul, 
Iraclie, lustiniian și câțva hatmani vestiți? 
Răspundzu: că după ce s-au mutat scaunul la 
Țarigrad, mai multu zăbavă sa cu persi avea 
împărații, pe urmă cu sarațini și aceste locuri stă 
fără agiutor și așe pustiirea lor de tătari, cum s- 
au dzis mai sus. 


Și aceste câte s-au putut afla de descălecatul 
cel dintăiu pe largu s-au scris; mai multe ce 
lipsăscu să nu fie mirare, câte vacuri de oameni 
s-au petrecut. Pentru aceia, ce nu s-au putut 
plini, crede, iubite cetitorule, uitându-te la atâta 
vacu, că nu s-au pomenit păn la acesta anu 
nime de descălecatul țărilor acestora. 


